Source: http://www.radiomures.ro/stiri/8-medalii-pentru-tinerii-popicari-mureseni.html
Timestamp: 2020-04-07 04:59:13+00:00

Document:
8 medalii pentru tinerii popicari mureșeni - Radio Romania Targu Mures
Roxana Andreea Bordianu, popice junioare CSM Tg.-Mureș, dublă campioană națională (Sursa foto: Antal Matilda)
8 medalii pentru tinerii popicari mureșeni
Publicat in 12 Feb 2020 ora 11:20 am de MIRELA ROTAR
Localitatea hunedoreană Petrila a găzduit, zile trecute, finala Campionatelor Naționale de popice pentru sportivi cu vârsta sub 18 ani (Under 18), fete și băieți, la toate cele patru probe de concurs. Printre participanți s-au numărat și juniorii de la grupările CSM și Electromureș Romgaz Tg.-Mureș, care au cucerit nu mai puțin de 8 medalii: patru de aur, una de argint, și trei de bronz.
La feminin, competiția a fost dominată de elevele antrenorului Orosz István, care au câștigat toate cele patru titluri naționale puse în joc, plus încă două locuri trei.
Cele mai bune rezultate au fost obținute de Roxana Andreea Bordianu de la CSM Tg.-Mureș (FOTO), dublă campioană națională – câștigătoare a probelor la tandem feminin, alături de colega sa Szabó Vivien Melinda și tandem mixt, împreună cu Andrei Seliman de la CFR Olimpia ACB Iași, Janosi Halmagyi Kriszta de la CSM Tg.-Mureș – locul întâi la proba de sprint, respectiv Szabó Julia Emese de la Electromureș Romgaz Tg.-Mureș – locul 1 la individual clasic, cu 529 popice doborâte.
Medalia de argint și titlul de vicecampion au revenit lui Benke Zoltán de la CSM Tg.-Mureș, la individual clasic, cu 536 p.d., sportive antrenat de Seres Jozsef. Pe cea de-a treia treaptă a podiumului de premiere s-au clasat: Ádám Erzsebet Alexandra / Bako Blanka, ambele de la CSM Tg.-Mureș, la tandem feminin; Hegyi Roland/Szilagyi Ervin, ambii de la CSM Tg.-Mureș, la tandem masculin și Benke Zoltán, de la CSM Tg.-Mureș/Szabó Julia Emese, legitimată la Electromureș Romgaz Tg.-Mureș, la tandem mixt.
Aceste rezultate confirmă faptul că tradiția popicelor mureșene va fi dusă mai departe de noua generație vine din urmă, a precizat doamna Antal Matilda, vicepreședinte al CS Electromureș Romgaz Tg.-Mureș.
8 medalii pentru tinerii...
Popicarii mureșeni, campioni și vicecampioni la juniori
Electromureş Romgaz Tg.Mureş
Roxana Andreea Bordianu
Szabó Vivien Melinda

References: CSM 
 CSM 
 CSM 
 CSM 
 CSM 
 CSM 
 CSM 
 CSM